Unionin tuomioistuimen tuomio (yhdeksäs jaosto) 4.10.2024 – Euroopan komissio v. Ranskan tasavalta
(Asia C-268/23)1
Jäsenyysvelvoitteiden noudattamatta jättäminen – Ympäristö – Direktiivi 91/271/ETY – Yhdyskuntajätevesien käsittely – 4 artikla – Velvollisuus huolehtia viemäröityjen yhdyskuntajätevesien käsittelemisestä biologisesti tai vastaavalla tavalla – 5 artikla – Haavoittumiselle alttiit alueet – 10 artikla – Velvollisuus huolehtia siitä, että jätevedenpuhdistamot suunnitellaan ja rakennetaan ja että niitä käytetään ja hoidetaan niiden riittävän tehokkaan toiminnan takaavalla tavalla – 15 artikla – Tarkkailuvelvollisuus – Liitteessä I oleva B ja D kohta – Jätevedenpuhdistamoilta tulevien olevien päästöjen tarkkailu
Oikeudenkäyntikieli: ranska
Asianosaiset
Valittaja: Euroopan komissio (asiamiehet: E. Sanfrutos Cano ja C. Valero)
Muu osapuoli: Ranskan tasavalta (asiamiehet: aluksi R. Bénard, M. De Lisi ja W. Zemamta, sittemmin R. Bénard ja M. De Lisi)
Tuomiolauselma
Ranskan tasavalta ei ole noudattanut direktiivin 91/271 4 artiklan ja/tai 5 artiklan, sellaisena kuin ne ovat muutettuina, luettuina yhdessä kyseisen direktiivin liitteessä I olevan B kohdan kanssa, 10 artiklan, sellaisena kuin se on muutettuna, sekä 15 artiklan, sellaisena kuin se on muutettuna, luettuna yhdessä saman direktiivin liitteessä I olevan B ja D kohdan kanssa, mukaisia velvoitteitaan, koska se ei ole toteuttanut tarpeellisia toimenpiteitä huolehtiakseen 78 taajaman, joihin kuuluvat Romans-sur-Isère, Auchy-les-Mines, Neufchâtel-en-Bray, Hayange, Villefranche-sur-Saône, Fumel, La Grand-Combe, Uzein, La Côte Saint André-Charpillates, Gan, Fontaine-Notre-Dame, Maurs bourg ja Saint-Étienne-de-Maurs, Saint-Privat-des-Vieux, Terrasson-Lavilledieu, Arcangues-Bassussarry, Hauteville-Lompnes-Chef-lieu, Larche, Le Bugue, Le Lorrain, Villers-Outréaux, Roquebillière, Nogaro, Maubourguet, Charleval, Albens, Cilaos, Galéria, Châteauneuf-sur-Isère, Fort-de-France, Saint-Gilles-Croix-de-Vie, Cavaillon, Feurs, Chef-du-Pont, Villeparisis, Rambouillet-Gazeran La Guéville, Libourne, Cernay, Tignes-Le Lac, Pontcharra, Sainte-Livrade-sur-Lot, Idron-Ousse-Sendets, Arudy, Veynes, Bians-les-Usiers, Pont-à-Marcq, Ambazac, Bollwiller, Maisons-du-Bois-Lièvremont, Saint-Mard, Saint-Esprit, Tignes-Les Brévières, Habère-Poche, Izernore-Chef-lieu, Beaujeu, Trois-Rivières, Saint-Jean-De-Luz-Ciboure Urrugne, Die, Giromagny, Le Robert, Le Touvet, Mauléon-Licharre, Notre-Dame-de-Riez-Chemin de l’étang, Chabris, Pouilly-sous-Charlieu-Bourg, Culoz, Condé-sur-Vire, Sentheim, Waldighofen, Masevaux, Maulevrier, Castetnau-Camblong, Saint-Jean-de-Bournay, Abos-Tarsacq, Villié-Morgon, Afa, Connerré, Les Epesses-Puy du Fou ja Patrimonio, osalta siitä, että
31.12.2000 mennessä 20:ssä näistä taajamista, joiden asukasvastineluku on vähintään 15 000, kerätyt yhdyskuntajätevedet käsitellään ennen vesistöihin johtamista yhdyskuntajätevesien käsittelystä 21.5.1991 annetun neuvoston direktiivin 91/271/ETY, sellaisena kuin se on muutettuna 22.10.2008 annetulla Euroopan parlamentin ja neuvoston asetuksella (EY) N:o 1137/2008, 4 artiklassa tarkoitetulla tavalla kyseisen asetuksen liitteessä I olevassa B kohdassa ilmaistuja ohjeita noudattaen biologisesti tai vastaavalla tavalla
31.12.2005 mennessä viidessä näistä taajamista, joiden asukasvastineluku on 10 000–15 000, kerätyt yhdyskuntajätevedet käsitellään ennen vesistöihin johtamista direktiivin 91/271/ETY, sellaisena kuin se on muutettuna, 4 artiklassa tarkoitetulla tavalla kyseisen asetuksen liitteessä I olevassa B kohdassa ilmaistuja ohjeita noudattaen biologisesti tai vastaavalla tavalla
31.12.2005 mennessä 53:ssa näistä taajamista, joiden asukasvastineluku on 2 000–10 000, kerätyt yhdyskuntajätevedet käsitellään ennen vesistöihin johtamista direktiivin 91/271/ETY, sellaisena kuin se on muutettuna, 4 artiklassa tarkoitetulla tavalla kyseisen asetuksen liitteessä I olevassa B kohdassa ilmaistuja ohjeita noudattaen biologisesti tai vastaavalla tavalla
31.12.1998 mennessä kymmenessä näistä taajamista, joiden asukasvastineluku on vähintään 10 000 ja joissa yhdyskuntajätevedet johdetaan vesistöihin direktiivissä 91/271, sellaisena kuin se on muutettuna, tarkoitetuilla haavoittumiselle alttiilla alueilla, yhdyskuntajätevedet käsitellään ennen vesistöihin johtamista kyseisen direktiivin 5 artiklassa, sellaisena kuin se on muutettuna, tarkoitetulla tavalla biologista tai sitä vastaavaa käsittelyä tehokkaammin noudattaen sen liitteessä I olevassa B kohdassa ilmaistuja ohjeita
jätevedenpuhdistamot näissä 78:ssa taajamassa suunnitellaan ja rakennetaan ja että niitä käytetään ja hoidetaan siten, että puhdistamojen riittävän tehokas toiminta taataan kaikissa niiden sijaintipaikalle tavanomaisissa ilmasto-oloissa ja että niiden suunnittelussa otetaan huomioon direktiivin 91/271, sellaisena kuin se on muutettuna, 10 artiklassa tarkoitetut kuormituksen vaihtelut eri vuodenaikoina, ja että
toimivaltaisten viranomaiset tai asianomaiset toimielimet tarkkailevat mainittujen 78 taajaman jätevedenpuhdistamoista tulevia päästöjä direktiivin 91/271, sellaisena kuin se on muutettuna, 15 artiklan 1 kohdan ensimmäisessä luetelmakohdassa tarkoitetulla tavalla liitteessä I olevan D kohdan mukaisin tarkastuksin sen todentamiseksi, että sen liitteessä I olevassa B kohdassa vahvistetut vaatimukset täyttyvät.
Ranskan tasavalta velvoitetaan vastaamaan oikeudenkäyntikuluista.
____________
1 EUVL C 252, 17.7.2023.